CELEX: 31988D0507
Language: el
Date: 1988-09-19 00:00:00
Title: 88/507/ΕΟΚ: Απόφαση της Επιτροπής της 19ης Σεπτεμβρίου 1988 για τη βελτίωση της αποτελεσματικότητας των γεωργικών διαρθρώσεων στην Ισπανία, σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην ισπανική γλώσσα είναι το μόνο αυθεντικό)

Avis juridique important

|

31988D0507

88/507/ΕΟΚ: Απόφαση της Επιτροπής της 19ης Σεπτεμβρίου 1988 για τη βελτίωση της αποτελεσματικότητας των γεωργικών διαρθρώσεων στην Ισπανία, σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην ισπανική γλώσσα είναι το μόνο αυθεντικό)  

Επίσημη Εφημερίδα αριθ. L 274 της 06/10/1988 σ. 0045 - 0045

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Σεπτεμβρίου 1988  για τη βελτίωση της αποτελεσματικότητας των γεωργικών διαρθρώσεων στην Ισπανία, σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στην ισπανική γλώσσα είναι το μόνο αυθεντικό)  (88/507/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25,  Εκτιμώντας:  ότι, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, η ισπανική κυβέρνηση ανακοίνωσε, στις 24 Φεβρουαρίου 1988, τις ακόλουθες διατάξεις της αυτόνομης κοινότητας της Χώρας των Βάσκων σχετικά με τις αντισταθμιστικές αποζημιώσεις σε ορεινές και μειονεκτικές περιοχές:  - Decreto Foral 1626/1987 της 22ας Δεκεμβρίου 1987 της Diputacion Foral de Alava.  - Decreto Foral 142/1987 της 2ας Δεκεμβρίου 1987 της Diputation Foral de Vizcaya.  - Decreto Foral 64/1987 της 1ης Δεκεμβρίου 1987 της Diputacion Foral de Guipuzcoa.  ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή αποφασίζει εάν, λαμβανομένων υπόψη των προαναφερθεισών ανακοινώσεων, οι διατάξεις σχετικά με την εφαρμογή του τίτλου ΙΙΙ του κανονισμού (ΕΟΚ) αριθ. 797/85, στην Ισπανία, συνεχίζουν να πληρούν τους όρους χρηματοδοτικής συμμετοχής της Κοινότητας, στην κοινή δράση που αναφέρεται στο άρθρο 1 του κανονισμού (ΕΟΚ) αριθ. 797/85·  ότι μια αξιολόγηση της διαφορετικής αντισταθμιστικής αποζημίωσης για κάθε περιοχή που εξαρτάται από περιφερειακές δημοσιονομικές δυνατότητες δεν ανταποκρίνεται στο στόχο του άρθρου 13 του κανονισμού (ΕΟΚ) αριθ. 797/85 παρά μόνον εάν εξασφαλίζεται στο σύνολο των περιοχών κάποια συνέχεια και ομοιογένεια στην αξιολόγηση των φυσικών μειονεκτημάτων και στον καθορισμό των ποσών της αποζημίωσης·  ότι, με την επιφύλαξη των παρατηρήσεων που διατυπώθηκαν ανωτέρω, οι προαναφερθείσες διατάξεις ανταποκρίνονται στους όρους και στόχους του κανονισμού (ΕΟΚ) αριθ. 797/85·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (FEOGA) για χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Οι διατάξεις που θεσπίστηκαν για την εφαρμογή του τίτλου ΙΙΙ του κανονισμού (ΕΟΚ) αριθ. 797/85 στην Ισπανία, λαμβανομένων υπόψη των διατάξεων της αυτόνομης περιοχής της Χώρας των Βάσκων: «Decreto Foral 1626/1987 της Diputacion Foral de Alava», «Decreto Foral 142/1987 της Diputacion Foral de Vizcaya» και «Decreto Foral 64/1987 της Diputacion Foral de Guipuzcoa», εξακολουθούν να πληρούν τους όρους χρηματοδοτικής συμμετοχής της Κοινότητας στην κοινή δράση που αναφέρεται στο άρθρο 1 του εν λόγω κανονισμού, στις ζώνες που αναφέρονται στον κοινοτικό κατάλογο των γεωργικών μειονεκτικών περιοχών ο οποίος προσαρτάται στην οδηγία 86/466/ΕΟΚ (3).  2. Η Ισπανία εξασφαλίζει συνέχεια και ομοιογένεια στην αξιολόγηση των μόνιμων φυσικών μειονεκτημάτων και στον καθορισμό των ποσών της αντισταθμιστικής αποζημίωσης στο σύνολο των περιοχών.  Άρθρο 2  Η παρούσα απόφαση απευθύνεται στο Βασίλειο της Ισπανίας.  Βρυξέλλες, 19 Σεπτεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 108 της 29. 4. 1988, σ. 1.  (3) ΕΕ αριθ. L 273 της 24. 9. 1986, σ. 104.